Gæsterne AC Horsens endte med at udligne, da Hobro næsten var sikre på en sejr.

Hjemmeholdet Hobro IK måtte søndag nøjes med et enkelt point, da AC Horsens i de sidste sekunder af kampen, når at udligne til 1-1. I første halvleg får Hobro ikke nogen chancer på mål, men udeholdet får flere muligheder på frispark, men når aldrig at gøre dem rigtig farlige. Flere chancer var der dog til Hobro i anden halvleg. Allerede få minutter inde får hjemmeholdet en stor mulighed, hvor Quincy Antipas sparker bolden over mål. Igen i angrebet efter havde Pål Alexander Kirkevold chancen, og rammer undersiden af overliggeren, men bolden mangler lige et par centimeter for at nå i mål. Generelt så det bedre ud for Hobro i anden halvleg, hvor de i 84. minut fik scoret til 1-0 i et hovedstød af Rasmus Minor. Det var først i overtid, at AC Horsens endte med at udligne. Mere præcis i 93. minut fik gæsternes Oliver Drost sat bolden ind bag målmand Jesper Rask, og Hobro kunne i overtiden se håbet om en sejr forsvinde.